โทโยโอกะ (จังหวัดนางาโนะ)

โทโยโอกะ () เป็นหมู่บ้านที่ตั้งอยู่ในส่วนเหนือของอำเภอชิโมอินะ ทางตอนใต้ของจังหวัดนางาโนะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มิถุนายน ค.ศ. 2024 ประมาณ 6,221 คนสถิติทางการของหมู่บ้านโทโยโอกะ มีความหนาแน่นของประชากร 81 คนต่อตารางกิโลเมตร

 ภูมิศาสตร์ 
โทโยโอกะตั้งอยู่ในหุบเขาอินะ ทางตอนใต้ของจังหวัดนากาโนะ มีแม่น้ำเท็นรีวไหลผ่านหมู่บ้าน

 เทศบาลข้างเคียง 
 จังหวัดนางาโนะ
 นครอีดะ
 เมืองมัตสึกาวะ
 เมืองทากาโมริ
 หมู่บ้านโอชิกะ
 หมู่บ้านทากางิ

 ภูมิอากาศ 
โทโยโอกะมีภูมิอากาศแบบร้อนชื้นในฤดูร้อนและหนาวเย็นในฤดูหนาว (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในโทโยโอกะอยู่ที่ 10.4 °C ปริมาณน้ำฝนเฉลี่ยทั้งปีอยู่ที่ 1,746 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 22.7 °C และต่ำสุดในเดือนมกราคมอยู่ที่ประมาณ −1.6 °Cข้อมูลภูมิอากาศโทโยโอกะ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรโทโยโอกะ ประชากรของโทโยโอกะลดลงเรื่อย ๆ ในช่วง 70 ปีที่ผ่านมา

 ประวัติศาสตร์ 
พื้นที่โทโยโอกะในปัจจุบันเดิมเคยเป็นส่วนหนึ่งของแคว้นในอดีตที่ชื่อ แคว้นชินาโนะ พื้นที่แห่งนี้มีซากปรักหักพังจากยุคหินญี่ปุ่น ยุคโจมง และยุคโคฟุง ซึ่งบ่งชี้ถึงการตั้งถิ่นฐานอย่างต่อเนื่องเป็นเวลาหลายพันปี

เมื่อมีการประกาศใช้ระบบเทศบาล ได้มีการจัดตั้งหมู่บ้านคูมาชิโระและหมู่บ้านคาวาโนะขึ้นเมื่อวันที่ 1 เมษายน ค.ศ. 1889 หมู่บ้านทั้งสองรวมกันเมื่อวันที่ 1 เมษายน ค.ศ. 1955 เพื่อจัดตั้งเป็นหมู่บ้านโทโยโอกะ


 เศรษฐกิจ 
โทโยโอกะขึ้นชื่อในเรื่องการเก็บเกี่ยวเห็ดมัตสึตาเกะ

 การศึกษา 
โทโยโอกะมีโรงเรียนที่สังกัดเทศบาลหมู่บ้าน ได้แก่ โรงเรียนประถมศึกษา 2 แห่ง และโรงเรียนมัธยมศึกษาตอนต้น 1 แห่ง และโทโยโอกะไม่มีโรงเรียนมัธยมศึกษาตอนปลาย

 โรงเรียนประถมโทโยโอกะมินามิ หมู่บ้านโทโยโอกะ ()
 โรงเรียนประถมโทโยโอกะคิตะ หมู่บ้านโทโยโอกะ ()
 โรงเรียนมัธยมต้นโทโยโอกะ หมู่บ้านโทโยโอกะ ()

 การขนส่ง 
 รถไฟ 
หมู่บ้านโทโยโอกะไม่มีรถไฟโดยสารให้บริการ สถานีรถไฟที่ใกล้ที่สุดคือ สถานีรถไฟอิจิดะในเมืองทากาโมริ ฝั่งตรงข้ามของแม่น้ำเท็นรีว

 ทางหลวง 
หมู่บ้านโทโยโอกะไม่มีทางหลวงแผ่นดินพาดผ่าน มีเพียงถนนจังหวัด ได้แก่
 ถนนจังหวัดนางาโนะหมายเลข 18 สายอินะ–อิกูตะ–อีดะ
 ถนนจังหวัดนางาโนะหมายเลข 226 สายอิจิโนซาวะ–ที่หยุดรถไฟยามาบูกิ
 ถนนจังหวัดนางาโนะหมายเลข 228 สายที่หยุดรถไฟอิจิดะ
 ถนนจังหวัดนางาโนะหมายเลข 455 สายนางาซาวะ–ทามูระ

 อ้างอิง 

 แหล่งข้อมูลอื่น 




หมวดหมู่:หมู่บ้านในจังหวัดนางาโนะ